**ПСИХОШКО-ПЕДАГОШКИ АСПЕКТИ РАДА СА МЛАЂИМ КАТЕГОРИЈАМАА**

**Материјал за припрему II колоквијума**

За оцену од 6 до 7

**1. Првенствени циљ тренера који ради са млађим узрастима не сме бити** – победа, **већ** – рад на фудбалском и општем развоју деце и младих.

**2. Основна активност детета узраста од 7 до 10 година је:**

а) игра, па све у овом узрасту треба радити кроз весеље и игру

б) учење, и све треба радити кроз основне моделе учења

в) борба, и све треба радити кроз компетитивне активности

**3.** **Средина која подстиче интелектуални развој је** околина у којој се дете осећа сигурно и вољено, прима много дражи из околине као што су играчке, разговори са одраслима, итд.

**4. Егоцентризам, односно виђење ствари само из свог угла као и немогућност схватања начина размишљања и осећања других особа, карактеристичан је за узраст:**

а) од 7 до 11 година

б) млађих пионира и пионира

в) кадета

г) сениора

**5. Шта учинити када је идентификовано дете које је у опасности да "сагори"? (изаберите два тачна одговора)**

а) треба га силити да више тренира и да даје још више од себе

б) треба му осигурати позитивну околину, која за њега неће бити угрожавајућа, и променити његов став према грешкама и поразима: оне нису ништа страшно и свима се догађају

в) повећати очекивања од стране родитеља и тренера

г) подстицати гледање на спорт као на забаву, користити хумор и опуштену комуникацију са дететом, која не мора увек бити везана уз спорт, бити ведар и оптимистичан, ширити позитивну атмосферу

**6**. **Наведите опште значење појма фидбек (енг. „*feedback*“).**

а) програм управљања

б) повратна информација о ефектима управљања неким процесом

в) ометање процеса управљања

**7. Развој спортске технике у психологији се описује као:**

а) аутоматизација кретања

б) учвршћивање моторне навике

в) учење перцептивно-моторних вештина

**8. За разлику од традиционалног рада на фудбалској техници, психолошки приступ указује на велику вредност:**

а) савршене демонстрације

б) вођеног откривања

**9. Коментаришите тврдњу: “У учењу фудбалске технике, увек је најбољи што прецизнији и што учесталији тренеров фидбек ученику“.**

Не. Често је кориснији мање прецизан и одложени или повремени фидбек

**10. Психолози указују да у обучавању фудбалској техници много више места треба дати (заокружите тачан одговор):**

а. стабилизовању кретања у неометаним условима

б. намерном увођењу ометања

**11. Допуните реченицу: Развој спортске тактике у психологији се описује као** учење когнитивних вештина, **које се у фудбалу односе на** оспособљеност играча да изведе праву акцију у правом моменту и брзо прилагоди новим конфигурацијама игре и кретању лопте на терену.

**12. Најбољи резултати у раду на техници се постижу (заокружи најтачнији одговор).**

а) понављањем истог покрета

б) понављањем задатка у истим условима

в) понављањем задатка у променљивим условима

**13. Истраживања ван-теренског тренинга когнитивних вештина потврдила су:**

а) предности целине, тј. приступа вежбања “целине задатка”. Тако се јача трансфер и способност прилагођавања, целовит задатак се вежба уз увођење систематске променљивости у тренинг

б) примену повременог feedback-а (уместо сталног). Тиме се охрабрује истраживање алтернатива и налажењу флексибилног оптимума, личног најбољег начина рада– личног стила у решавању задатка

**14. Најосновније одлучивање фудбалера везано је за два когнитивна проблема:**

а) Коју моторну акцију (кретање) извести (нпр. коју врсту шута)?

б) Како то кретање извести?

**15. Креативност фудбалера у терминима правила АКО-ОНДА се изражава тако што за свако** „АКО“, **постоји** већи број „ОНДА“.

**16. Наведите два начина увежбавања тактичких правила „АКО-ОНДА“.**

а) експлицитно

б) групно

в) имплицитно

г) појединачно

д) тимски

**17. У вежбању одлучивања „Како извести кретање (моторну акцију)“ треба водити рачуна и следеће три препоруке:**

 а) трансфер знања

 б) ситуација у вежбању мора да наликује такмичењу

в) коришћење назнака ради бржих КАКО одлучивања

г) фокусирање пажње на ефекат кретње доноси бољи резултат

**18. Допуните исказ Хозе Муриња (a) и наведите психолошки принцип које оправдава његове речи (б).**

a) Мурињо: “Код нас нема места за физички тренинг; за традиционални тренинг издржљивости, снаге и брзине. Ту је увек реч о понашању!”

b) Целовито понашање играча је нешто више и другачије од пуког збира посебних делова (као што су издржљивост, снага и брзина). Значи да и развијање физичких карактеристика издвојено из понашања фудбалера нема жељене последице.

**19. Наведите позитивне развојне промене које младима доноси бављење фудбалом према Котеу (Côté).**

а) Компетентност, б) Самопоуздање, в) Повезаност, г) Карактер

**20. Позитиван утицај родитеља остварује се кроз** подршку**, и то кроз 4 врсте:**

 а) опипљива подршка

 б) емоционална подршка

 в) информативна подршка

 г) дружење као подршка

**21. Прва етапа развоја спортског мајсторства по Котеу (Côté) је** етапа узроковања **и у њој** деца учествују у више од једног спорта, а главна им је мотивација забава и уживање.

За оцену 8

**22. Препознавање обрасца:**

а) даје играчу на знање шта ће суиграчи и противници следеће да ураде и омогуће благовремено припремање одговора – антиципацију

б) изводи се на компјутеру

в) је најбољи резултат у раду на техници

**23. Објасните способност велемајстора да, видећи шаховску таблу са тридесетак фигура одмах види победнички потез (а) и наведите аналогну (сличну) способност фудбалског мајстора (б).**

а) Богато и фино структурирано шаховско знање (меморија) омогућава брзо схватање предности.

б) Фудбалски голгетер, суочен са великим бројем играча у покрету пред голом противника, у магновењу одлучује о најбољем ударцу на гол.

**24. Фудбалску тактику је могуће вежбати на фудбалском терену, али и на** компјутеру. **Једна од понуда тржишта** је “*brain fitness*” - тренирање можданих/менталних способности.

За оцену 9

**25. Две компоненте тактичке спремности су** 1) декларативно знање и 2) процедурално знање. **Под 1) подразумева се** Знање О томе ШТА се ради, као што су нпр. правила и циљеви игре. Или упутства. **Под 2) подразумева се** извођење (остваривање) горе наведеног: избор и извођење одговарајућих акција у контексту игре, избор позиције, одлучивање.

**26. Наведите одговор Хозе Муриња на питање: „Шта недостаје играчима да постану добри тренери?“ (а) као и нужне кораке до успеха у тренерском послу према Мурињу (б).**

 а) Недостаје им време за школу. До врхунског тренера се долази постепено, корак по корак.

 б) Први је школа, други је рад с млађим категоријама, а трећи је рад уз неког великог тренера.

**27. Описати фазу конкретних операција према теорији Жана Пијажеа.**

(одговор на стр. 22)

За оцену 10

**28. Описати емоционални развој млађих пионира и пионира.**

(одговор на стр. 24)

**29. Описати емоционални и социјални развој кадета.**

(одговор на стр. 24-25)

**30. Описати *Модел компетентности за игре продора*.**

То је систем рада са младим играчима у којима се успешно комбинује моторно (техничко) и когнитивно (тактичко) обучавање. У моделу се предлаже постепено приближавање ситуације вежбања условима реалне игре, уместо изолованог вежбања моторних вештина – технике. Користе се измењене (модификоване) игре, које садрже одређени степен реалности и фокусирају неки елемент игре (шутирање или стварање могућности за шут). Користе се поједностављене ситуације – по броју играча или других компоненти игре. Током целе игре се одлучује шта, кад, где и како. Сам играч одлучује.